Selles osas tuleb määruse nr 1225/2009 artiklit 13 käsitada nii, et sellega ei ole vastuolus see, kui dumpinguvastaste meetmete laiendamise määrus võetakse vastu pärast asjaomaste meetmete kehtivuse kaotamist tingimusel, et esiteks puudutab laiendamine üksnes meetmete kehtivuse kaotamisele eelnevat ajavahemikku ja teiseks on kõrvalehoidmise uurimise algatamisel antud korraldus nõuda impordi registreerimist või – olukorrast sõltuvalt – tagatist määruse nr 1225/2009 artikli 13 lõike 3 ja artikli 14 lõike 5 alusel, et laiendatud meetmeid saaks kohaldada tagasiulatuvalt alates registreerimise kuupäevast.

Rakendusmääruse nr 260/2013, millega laiendatakse määrusega nr 1458/2007 Hiina Rahvavabariigist pärit gaasitoitega ühekordselt täidetavate tulekiviga taskutulemasinate impordi suhtes kehtestatud lõplikku dumpinguvastast tollimaksu Vietnami Sotsialistlikust Vabariigist lähetatud gaasitoitega ühekordselt täidetavate tulekiviga taskutulemasinate impordile, olenemata sellest, kas need on deklareeritud Vietnami Sotsialistlikust Vabariigist pärinevana või mitte, kehtivust ei mõjuta see, et määrus nr 260/2013 võeti vastu siis, kui määrus nr 1458/2007 enam ei kehtinud.

Mis puutub kehtestatud dumpinguvastastest meetmetest võimaliku kõrvalehoidmise uurimist, siis määruse nr 1225/2009 kaitse kohta dumpinguhinnaga impordi eest riikidest, mis ei ole Euroopa Ühenduse liikmed, artiklist 18 tuleneb tõepoolest, et liidu seadusandja ei ole soovinud luua õiguslikku eeldust, mis võimaldaks tuletada huvitatud või puudutatud isikute koostööst keeldumisest otseselt, et esineb kõrvalehoidmine, vabastades liidu institutsioonid nõnda igasugusest tõendamise nõudest. Võttes siiski arvesse võimalust teha olemasolevate andmete põhjal järeldusi, isegi lõplikke, ja kohelda isikut, kes ei tee koostööd või teeb seda üksnes osaliselt, vähem soodsalt kui tema koostöö korral, on liidu institutsioonidel on lubatud järeldada kooskõlaliste kaudsete tõendite kogumist, et on tegemist kõrvalehoidmisega määruse nr 1225/2009 artikli 13 lõike 1 tähenduses.

Tuginedes määruse nr 1225/2009 artikli 18 alusel kasutada olevatele andmetele, osutab rakendusmäärus nr 260/2013, millega laiendatakse määrusega nr 1458/2007 Hiina Rahvavabariigist pärit gaasitoitega ühekordselt täidetavate tulekiviga taskutulemasinate impordi suhtes kehtestatud lõplikku dumpinguvastast tollimaksu Vietnami Sotsialistlikust Vabariigist lähetatud gaasitoitega ühekordselt täidetavate tulekiviga taskutulemasinate impordile, olenemata sellest, kas need on deklareeritud Vietnami Sotsialistlikust Vabariigist pärinevana või mitte, asjaomase toote Hiina Rahvavagariigist (HRV) liitu toimunud impordi vähesele mahule 2007. aastal ja Vietnami päritolu asjaomase toote liitu impordi mahu olulisele suurenemisele sellest aastast alates. Seevastu nähtub sellest määrusest nr 260/2013, et tulemasinate osade eksport HRVst Vietnami kasvas 1999. aastast alates.

Järelikult ei saa õiguspäraselt järeldada, et ühelt poolt tulemasinate osade HRVst Vietnami ekspordi kasvu ja teiselt poolt asjaomase toote Vietnamist liitu impordi kasvu vahel on seos.

Neil asjaoludel ei saa asuda seisukohale, et liidu institutsioonid tuginesid määruse nr 1225/2009 artikli 13 lõike 1 tähenduses kõrvalehoidmise esinemise tuvastamisel piisavalt kooskõlaliste kaudsete tõendite kogumile. Määrus nr 260/2013 tuleb tunnistada kehtetuks.

(vt punktid 68, 75–78 ja resolutsioon)